Têgêrayîşê Ciwanan ê Şorişgêran bajarê Marignaye yê Fransa de semedê Rayberê Şarê Kurdî Abdullah Ocalanî rayraşîyayîşêk serûber kerd.
Rayraşîyayîşo ke bi beşdarîya 150 ciwanan  ame kerdene  de fotografê Rayberê Şarê Kurdî Abdulah Ocalanî û alayê YPG-YPJyî ameyî berzkerdene. Seba Ocalanî sloganî ameyî vatene. Ciwanî heta Şaredarîya Marignane rayîrî ra şîyî û înan verê Çerxa Şoreşê de seba yadkerdişê şehîdan deqayêk rêz girewt. Dima nameyê ciwanan ser o qiseykerdiş ame kerdene û ame waştene ke avûkat û keyeyê Ocalanî wa Ocalanî reyde pêvînayîş bikerê. Venga ciwananê kurdan ê Ewropa ame kerdene ke dormeyê Ocalanî de kom bibê.
